17.2.2023.
LV
Eiropas Savienības Oficiālais Vēstnesis
L 50/59
KOMISIJAS ĪSTENOŠANAS REGULA (ES) 2023/366 (2023. gada 16. februāris), ar ko atjauno atļauju preparātu Bacillus velezensis ATCC PTA-6737 lietot par barības piedevu gaļas cāļiem, dējējvistu cāļiem un mazāk izplatītām putnu sugām, izņemot dējējputnus, lietot šo preparātu par barības piedevu dekoratīvajiem putniem un groza Īstenošanas regulu (ES) Nr. 306/2013, Īstenošanas regulu (ES) Nr. 787/2013, Īstenošanas regulu (ES) 2015/1020, Īstenošanas regulu (ES) 2017/2276 un atceļ Regulu (ES) Nr. 107/2010 un Īstenošanas regulu (ES) Nr. 885/2011 (atļaujas turētājs: uzņēmums Kemin Europa N.V.)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (EK) Nr.
1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu un 13. panta 3. punktu,
tā kā:
(1)
Regula (EK) Nr.
1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas, tās nosacījumu mainīšanas un atjaunošanas pamatojumu un kārtību.
(2)
Komisijas Regula (ES) Nr. 107/2010 (2) Bacillus velezensis ATCC PTA-6737, kas agrāk bija taksonomiski identificēts kā Bacillus subtilis ATCC PTA-6737, preparātu uz desmit gadiem atļāva lietot par barības piedevu gaļas cāļiem, Komisijas Īstenošanas regula (ES) Nr. 885/2011 (3) – dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem, Komisijas Īstenošanas regula (ES) Nr. 306/2013 (4) – atšķirtiem sivēniem un atšķirtiem cūku dzimtas dzīvniekiem, kas nav Sus scrofa domesticus, Komisijas Īstenošanas regula (ES) Nr. 787/2013 (5) – gaļas tītariem un vaislas tītariem un Komisijas Īstenošanas regula (ES) 2015/1020 (6) – dējējvistām un mazāk izplatītu sugu dējējmājputniem un Komisijas Īstenošanas regula (ES) 2017/2276 (7) – sivēnmātēm.
(3)
Saskaņā ar Regulas (EK) Nr.
1831/2003 14. panta 1. punktu tika iesniegts pieteikums, kurā lūgta atļauja dot Bacillus velezensis ATCC PTA-6737 preparātu gaļas cāļiem, dējējvistu cāļiem un mazāk izplatītu sugu mājputniem, izņemot dējējputnus, ietverot arī preparāta aktīvā aģenta minimālās koncentrācijas grozījumu.
Saskaņā ar Regulas (EK) Nr.
1831/2003 7. pantu ir iesniegts pieteikums, kurā lūgta atļauja šā preparāta jaunam lietojumam – to dot dekoratīvajiem putniem, sporta putniem un medījamiem putniem.
Minētajos pieteikumos lūgts minēto piedevu
(1) OV L 268, 18.10.2003., 29. lpp. (2) Komisijas Regula (ES) Nr. 107/2010 (2010. gada 8. februāris) par atļauju izmantot Bacillus subtilis ATCC PTA-6737 kā piedevu gaļas cāļu barībai (atļaujas turētājs Kemin Europa N.V.)
(OV L 36, 9.2.2010., 1. lpp.).
(3) Komisijas Īstenošanas regula (ES) Nr. 885/2011 (2011. gada 5. septembris) par atļauju izmantot Bacillus subtilis (ATCC PTA-6737) kā barības piedevu dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem (atļaujas turētājs Kemin Europa N.V.)
(OV L 229, 6.9.2011., 3. lpp.).
(4) Komisijas Īstenošanas regula (ES) Nr. 306/2013 (2013. gada 2. aprīlis) par atļauju lietot preparātu Bacillus subtilis (ATCC PTA-6737) atšķirtiem sivēniem un atšķirtiem cūku dzimtas dzīvniekiem, izņemot Sus scrofa domesticus (atļaujas turētājs – Kemin Europa N.V.)
(OV L 91, 3.4.2013., 5. lpp.).
(5) Komisijas Īstenošanas regula (ES) Nr. 787/2013 (2013. gada 16. augusts) par atļauju lietot preparātu Bacillus subtilis (ATCC PTA-6737) kā barības piedevu gaļas tītariem un vaislas tītariem (atļaujas turētājs – Kemin Europa N.V.)
(OV L 220, 17.8.2013., 15. lpp.).
(6) Komisijas Īstenošanas regula (ES) 2015/1020 (2015. gada 29. jūnijs) par atļauju lietot preparātu Bacillus subtilis (ATCC PTA-6737) kā barības piedevu dējējvistām un mazāk izplatītu sugu dējējmājputniem (atļaujas turētājs Kemin Europa N.V.)
(OV L 163, 30.6.2015., 22. lpp.).
(7) Komisijas 2017. gada 8. decembra Īstenošanas regula (ES) 2017/2276 par atļauju Bacillus subtilis (ATCC PTA-6737) preparātu izmantot jaunā veidā par barības piedevu sivēnmātēm (atļaujas turētājs Kemin Europa N.V.)
(OV L 326, 9.12.2017., 50. lpp.).